text: Dissabte, nou acapte de sang, a Vilanova - vilanovainformacio.cat - Portal de Comunicació de Vilanova del Camí
  Dissabte, nou acapte de sang, a Vilanova
  Aquest dissabte, el CAP de Vilanova acull un nou acapte de sang. És la quarta que es fa aquest any seguint el calendari previst. Encara en resta una de caràcter extraordinari abans no finalitzi el 2010. Serà el dia 10 de desembre i a tal efecte s'hi desplaçarà la unitat mòbil del Banc de Sang i Teixits que s'instal·larà al costat del mercat Sant Hilari de Vilanova.
  Pel que fa a l'acapte d'aquest dissabte, tindrà lloc en horari de 9 del matí a dues de la tarda i es farà al CAP.
  Vilanova del Camí és una de les poblacions de Catalunya més solidària també en això. Segons dades facilitades pel promotor d'aquesta demarcació del Banc de Sang i Teixits, en els acaptes que s'han fet a Vilanova aquest any hi ha hagut 407 donacions, 75 de les quals procedents de nous donants. I també destaca el nombre d'oferiments, és a dir, de voluntaris que volen donar-ne però que per una o altra causa no és possible. N'hi ha hagut 80, 60 dels quals el dia de la marató. Aquesta convocatòria va registrar a Vilanova 335 donants que superen els índexs de capitals comarcals, com ara Manresa.
  L'evolució en positiu dels percentatges de donants de sang de Vilanova queden reflectits en aquesta data: durant els darrers 4 anys s'ha passat d'una proporció del 13 per 1000 de la població al 43 per mil. Fonts del Banc de Sang i Teixits ho agraeixen i ho atribueixen a la sensibilització de la població vilanovina per aquesta causa però especialment a les facilitats i implicació de l'Ajuntament de Vilanova del Camí.
  També s'esgoten les localitats per la segona representació del muntatge "Después de todo"
  Les rotondes de Vilanova que canalitzen la circulació procedent o en direcció a la ronda sud en vies de completar-se